ประกาศกรมสรรพสามิตเรื่องหลักเกณฑ์และวิธีการขออนุญาต การออกใบอนุญาตและเงื่อนไขว่าด้วยการซื้อใบยาแห้งและการทำบัญชีฉบับที่ ๑๐(พ.ศ. ๒๕๒๗)[๑] อาศัยอำนาจตามความในมาตรา ๒๕ แห่งพระราชบัญญัติยาสูบ พ.ศ.๒๕๐๙อธิบดีกรมสรรพสามิตกำหนดหลักเกณฑ์และวิธีการไว้ ดังต่อไปนี้๑. ให้ยกเลิกประกาศกรมสรรพสามิตเรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้งและการทำบัญชี ฉบับที่ ๖ ลงวันที่ ๙ ธันวาคม ๒๕๒๓ ฉบับที่ ๗ ลงวันที่ ๘ กันยายน๒๕๒๕ ฉบับที่ ๘ ลงวันที่ ๑๗ พฤศจิกายน ๒๕๒๕ และฉบับที่ ๙ ลงวันที่ ๓๐ ธันวาคม ๒๕๒๕๒. ให้ยกเลิกความในข้อ ๑ ทวิ (๑) และ (๒)แห่งประกาศกรมสรรพสามิต เรื่องหลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้งและการทำบัญชี ลงวันที่ ๓๐ธันวาคม ๒๕๐๙ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการซื้อใบยาแห้งและการทำบัญชีฉบับที่ ๕ ลงวันที่๑๒ พฤศจิกายน ๒๕๒๓ และให้ใช้ความต่อไปนี้แทน(๑)ต้องเป็นผู้ที่ได้แจ้งปริมาณใบยาแห้งพันธุ์ยาสูบเบอร์เล่ย์ที่จะรับซื้อในแต่ละปีแยกเป็นรายจังหวัด ต่อกรมสรรพสามิตภายในวันที่ ๓๐ กันยายน ของปีก่อนปีที่จะขอใบอนุญาต(๒) ต้องเป็นผู้ที่ได้ยื่นบัญชีรายชื่อผู้เพาะปลูกต้นยาสูบและปริมาณใบยาแห้งที่จะรับซื้อจากผู้เพาะปลูกต้นยาสูบแต่ละรายทั้งที่ซื้อด้วยตนเองและซื้อโดยใช้ตัวแทนแยกเป็นรายจังหวัดไว้ต่อกรมสรรพสามิต ภายในวันที่ ๓๑ ตุลาคม ของปีก่อนปีที่จะขอใบอนุญาตและ(๓) ต้องเป็นผู้ที่ได้จัดทำหนังสือสัญญาการรับซื้อใบยาแห้งและวางเงินค้ำประกันการปฏิบัติตามสัญญาในอัตรากิโลกรัมละหนึ่งบาทของปริมาณใบยาที่แจ้งตาม (๑) ต่อกรมสรรพสามิตพร้อมกับการแจ้งปริมาณใบยาแห้งพันธุ์ยาสูบเบอร์เล่ย์ที่จะรับซื้อในแต่ละปีตาม(๑)๓. ให้ยกเลิกความในข้อ๔ (๕) แห่งประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้ง และการทำบัญชีลงวันที่ ๓๐ธันวาคม ๒๕๐๙ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขว่าด้วยการซื้อใบยาแห้ง และการทำบัญชี ฉบับที่๔ลงวันที่ ๑๑ ธันวาคม ๒๕๒๑ และให้ใช้ความต่อไปนี้แทน(๕) ห้ามมิให้ผู้ได้รับใบอนุญาตให้ซื้อใบยาแห้งรับซื้อใบยาในสถานที่อื่นเว้นแต่ภายในสถานที่ที่กรมสรรพสามิตกำหนด หรือภายในสถานที่ที่ได้จดทะเบียนเป็นสถานที่รับซื้อใบยาแห้งต่อกรมสรรพสามิตและได้รับอนุญาตแล้วเท่านั้นสถานที่รับซื้อใบยาแห้ง ต้องมีลักษณะเป็นโรงเรือนมั่นคงถาวรมีบริเวณกว้างพอที่จะทำการรับซื้อใบยาแห้งและเป็นที่ทำการของผู้มีหน้าที่ทำบัญชีใบยาแห้ง ต้องมีแผ่นป้ายที่ชัดเจนแสดงชั้นใบยาลักษณะของใบยาแต่ละชั้นและราคาใบยาแต่ละชั้นติดตั้งไว้ในที่เห็นได้โดยทั่วไปการรับซื้อใบยาแห้งพันธุ์ยาสูบที่กรมสรรพสามิตมีประกาศกำหนดระยะเวลาการรับซื้อใบยาแห้งไว้ผู้ได้รับใบอนุญาตให้ซื้อใบยาแห้งจะซื้อใบยาแห้งได้เฉพาะภายในกำหนดระยะเวลาที่กรมสรรพสามิตประกาศให้ใช้ปฏิบัติในปีนั้นๆผู้ได้รับใบอนุญาตให้ซื้อใบยาแห้งผู้ใดไม่สามารถรับซื้อใบยาแห้งได้ด้วยตนเองจะให้ผู้อื่นรับซื้อต้องมีหนังสือมอบอำนาจไว้เป็นหลักฐานและแจ้งให้เจ้าพนักงานทราบ๔. ให้ยกเลิกความในข้อ๔ (๗) (ก) และ (ข) แห่งประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาต และเงื่อนไขในการซื้อใบยาแห้ง และการทำบัญชี ลงวันที่ ๓๐ ธันวาคม๒๕๐๙ แก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้ง และการทำบัญชีฉบับที่ ๕ ลงวันที่ ๑๒ พฤศจิกายน๒๕๒๓ และให้ใช้ความต่อไปนี้แทน(๗)ผู้ได้รับใบอนุญาตให้ซื้อใบยาแห้งพันธุ์ยาสูบเบอร์เล่ย์นอกจากต้องปฏิบัติตามเงื่อนไขต่างๆ ในประกาศกรมสรรพสามิตนี้แล้ว ให้ปฏิบัติตามเงื่อนไขเพิ่มเติมดังนี้(ก) ห้ามมิให้ซื้อใบยาแห้งพันธุ์ยาสูบเบอร์เล่ย์โดยวิธีใช้ตัวแทนเว้นแต่จะได้แจ้งผู้ที่เป็นตัวแทนและปริมาณใบยาแห้งที่ได้ตกลงจะรับซื้อโดยวิธีใช้ตัวแทนแต่ละรายต่อกรมสรรพสามิตเพื่อพิจารณาอนุมัติพร้อมกับการแจ้งปริมาณใบยาแห้งตามข้อ ๑ ทวิ (๑)และจะต้องรับผิดชอบการกระทำของตัวแทนเสมือนว่าได้กระทำเองทุกกรณี(ข) ในการซื้อใบยาแห้งพันธุ์ยาสูบเบอร์เล่ย์ผู้ได้รับใบอนุญาตต้องซื้อจากผู้เพาะปลูกต้นยาสูบแต่ละรายตามบัญชีรายชื่อผู้เพาะปลูกต้นยาสูบและปริมาณใบยาแห้งในแต่ละจังหวัดที่ได้ยื่นไว้ต่อกรมสรรพสามิตโดยต้องซื้อให้ได้สัดส่วนของปริมาณใบยาของแต่ละจังหวัดในแต่ละเดือนตามประกาศกรมสรรพสามิตเรื่อง กำหนดระยะเวลาการรับซื้อใบยาแห้ง เป็นอย่างต่ำและกรณีที่ซื้อโดยใช้ตัวแทนผู้ได้รับอนุญาตต้องรับใบยาแห้งจากตัวแทนแต่ละรายในปริมาณที่ได้แจ้งไว้ต่อกรมสรรพสามิต๕. ให้เพิ่มความต่อไปนี้เป็นข้อ ๔ (๘) (๙) และ(๑๐) แห่งประกาศกรมสรรพสามิต เรื่อง หลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการซื้อใบยาแห้ง และการทำบัญชี ลงวันที่ ๓๐ธันวาคม ๒๕๐๙(๘) ต้องใช้เครื่องชั่งที่ถูกต้องตามกฎหมายในการซื้อขายและต้องดูแลให้เครื่องชั่งเที่ยงตรงอยู่ตลอดเวลา เครื่องชั่งที่ใช้ต้องเป็นแบบที่มีหน้าปัดเป็นวงกลมมีเลขบอกน้ำหนัก และเข็มชี้เลขน้ำหนักที่เห็นได้ชัดเจน(๙) ต้องชำระค่าใบยาแห้งที่ตนรับซื้อให้เสร็จในวันนั้น(๑๐) ต้องมีหรือจัดให้ตัวแทนมีสำนักงานและพนักงานประจำในเวลาทำการเพื่อสะดวกแก่การติดต่อของเจ้าหน้าที่และต้องให้ความร่วมมือแก่เจ้าหน้าที่ ในจังหวัดที่ทำการรับซื้อใบยาแห้งประกาศ ณ วันที่ ๒๘ กันยายน ๒๕๒๗อรัญ ธรรมโนอธิบดีกรมสรรพสามิตจารุวรรณ/พิมพ์๒๕ กันยายน๒๕๔๕ศิรวัชร์/ปรับปรุง๒๕ มกราคม๒๕๖๒[๑] ราชกิจจานุเบกษาเล่ม ๑๐๑/ตอนที่ ๑๕๐/หน้า ๓๙๖๙/๒๓ ตุลาคม ๒๕๒๗